Vrou, twee kinders beseer in Fochville-ongeluk - Maroela Media
Vrou, twee kinders beseer in Fochville-ongeluk
'n 39-jarige vrou en twee kinders, onderskeidelik drie en 12 jaar oud, is beseer toe hul motor op die R500 buite Fochville in Gauteng omgeslaan en teen 'n wal afgerol het.
"Paramedici het Saterdagaand net voor 21:00 by die toneel opgedaag," het Werner Vermaak, woordvoerder van ER24, in 'n verklaring gesê. "'n Tata Indica het ongeveer 15 meter teen 'n wal afgery. Paramedici moes versigtig teen die wal afklim waar die vrou en kinders in die motor vasgekeer was."
Paramedici kon die driejarige deur 'n gebreekte ruit uit die wrak haal en het met behandeling begin. "Hy was in 'n ernstige toestand," het Vermaak gesê.
Die plaaslike brandweer het die voertuig gestabiliseer en die vrou en 12-jarige uit die voertuig bevry. "Hulle was al twee ook in 'n ernstige toestand. Hulle is teen die wal opgedra en in die ambulans behandel voor hulle na 'n hospitaal gehaas is."
Die vrou is na Carletonville-hospitaal geneem en die twee kinders na Leslie Williams-hospitaal vir verdere behandeling.
"Die oorsaak van die ongeluk is nog nie bekend nie. Dit wil voorkom of die motor 'n groot klip langs die pad getref het voor dit omgeslaan en teen die steilte afgerol het," het hy bygevoeg.
Ses polisiebeamptes in hof oor uitbuiting, korrupsie
Twee Gauteng-polisiebeamptes doodgeskiet
Die groot klip kon netsowel in die pad gelê het vóór die ongeluk. Indien 'n vrou dit kan verhoed moet sy nie alleen in die nag op 'n pad wees. Dis nie te sê dat my laaste sin betrekking het op die ongeluk.